EKONOMIAREN GARAPENA ETA LEHIAKORTASUNEKO SAILBURUAK (Tapia Otaegui) (EAJ, 2018-12-14):
Eskerrik asko, presidente andrea.
Beno, ondo egon da azkeneko txistea, EVE forever ere izan daiteke.
Beno, nik uste dut Kamera oso harrituta egongo dala gaur ados gaudelako, eta agian biok deskolokatuta edo behingoz bilatu dugu lekua ados egoteko.
Egia da, garrantzia eta dimentsioa jarri behar direla eta nolabait seinaleak bidali behar ditugula. Baina seinale horiek kontuz bidali behar ditugu, ez gertatzeko adibidez zuk aipatzen zenuela, Frantzian gertatzen ari dena edo momentu honetan ba autogintzarekin gertatzen ari zaiguna.
Egia da joan behar dugula deskarbonizazio batera, egia da joan behar dugula auto elektrikoak erabiltzera, zeren nolabait hortaz ari dira bai Frantzian txaleko horiak eta baita ere Espainiatik datorkigun lege horrekin. Baina horrekin ados egonda ere, nolabait bidea markatu behar dugu, nola egin behar den hori. Ze hor egon daiteke zerbait aipatu duzuna gainera eta apuntatu dut, justizia soziala. Momentu honetan, baliabide ekonomiko gutxien dituen pertsona bati eta agian gasolioko auto zahar bat duenari esaten badiozu, ez, ezin duzu auto horrekin ibili eta elektrikoa erosi behar duzu, ba ez dauka nahiko baliabiderik horretarako.
Agian, hemendik 50. urtera arte edo 50 edo 40. urte arte, badago bide bat, non beste mota bateko autoa erosten pertsona horri, adibide bezala, lagundu diezaiokegun.
Nik uste dut bide hori dela garrantzitsua, helburua jartzea bai baina nola iritsiko gara. Eta hor bi gauza daude justizia sozialarena bai, gizarteari iristea eta esatea ba joan beharko duzu poliki-poliki horretara eta joan beharko zara ohitzen baita ere energia berriztagarriak zure inguruan egongo direla, mota desberdinetakoak eta agian, bisualki inpaktu bat izango duzu, baina ohitzen joan beharko duzu.
Eta guzti horretaz hitz egin beharko da eta adostasun horretan nik uste dut oso argi hitz egin beharreko gaiak direla, zeren benetan ez badugu sakon hitz egiten eta ez badugu adostasuna lortzen sakonki, ez gara inora iritsiko.
Eta nola egin behar dugun markatu beharra dago. Zer, baina nola ere garrantzitsua da eta nik uste dut horretara joan behar dugula.
Merkatura begira dagoela Euskal Energiaren Erakundea, nik uste dut hori, aipatzen denean, agian interpretazioa zurea dela, merkatua enpresara bakarrik begira dagoela.
Nik uste dut merkatura begira esaten dugunean da, lana egiten dugula merkatu horretan, baina industriari begira eta eraginkortasun energetiko neurriak asko eta asko lagundu dira enpresetan, baina baita ere etxebizitzetan eta baita ere biztanle bakoitzean.
Beraz, nik uste dut, Energiaren Euskal Erakundeak lan egin duela hainbat eta hainbat gaietan eta jarraitzen du lanean, bai enpresa batzuekin baina baita ere gizartearekin eta baita ere saiatzen energiaren trantsizio hori egiten.
Eta beti esan dugu, gasaren apustua egin zen momentu horretan, 80. hamarkadan aipatu zelako egin behar zela ikatza kendu erditik eta petrolioa kendu, eta gasa erabili une horretan nolabait trantsizio moduan.
Eta horretan sinesten dugu, trantsizio moduan oraindik ere gasa erabili behar da, eta urte batzuetan oraindik egun batetik bestera ez gara pasako erabat berriztagarriak izatera. Nola egin behar dugun bide hori eta benetan pentsatzen dugu eta nik uste dut Europa mailan ere hori aipatzen dela, gasaren bitartez egin behar da.
Baina aztertzen dugunean baita ere eta beste herri batzuetan agertzen dena, metaketarena eta esan dugu baita ere CO2 nola lotu eta nola metatu, baita ere kontsideratu behar dugu beste gai bat, gero eta gehiago agertzen dena, eta zein izango da hidrogenoaren papera adibidez. Nik uste dut hori ez daukagula landuta eta gero eta gehiago agertzen ari da hidrogenoa gasarekin.
Beno, azter ditzagun nik uste dut era zabal batean, pentsatuz nora iritsi nahi dugun bai, baina baita ere nola egingo dugu eta hortik Europar Batasunetik esaten digutena, klimarekiko oso jasangarriak izanez...
...bai, baina baita ere nola egingo dugu eta hortik Europar Batasunetik esaten digutena, klimarekiko os jasangarriak izanez eta berme guztiekin, baina baita ere ekonomia albo batera utzi gabe, zeren enpleguak hor dauzkagu eta zaindu ditzagun bi gaiak.
Hori egin daiteke eta nik uste dut hori izan behar dela nola bilatu behar dugula.
Eskerrik asko.